આ યાત્રામાં જોડાનારા લોકોનો એક જ સૂર હતો કે અમને ન્યાય આપવામાં નહીં આવે તો આંદોલન વધુ ઉગ્ર બનશે, રેલ રોકવામાં આવશે વગેરે વગેરે. ઉપરાંત દલિતોને એ વાતનું પણ આહ્વાન કર્યું છે કે હવેથી કોઈ મૃત પશુની કામગીરી હાથ પર નહીં લે. સૌરાષ્ટ્રમાં દલિત આંદોલન પર ઈતિહાસ લખનાર પ્રોફેસર પી.જી. જ્યોતિકર કહે છે કે, “ગુજરાતમાં છ ટકા દલિતોમાંથી ૨૩ ટકા ચર્મકાર છે. જેમાંથી માંડ ૧૦ ટકા મરેલાં પશુઓની ખાલ ઉતારવાનું કામ કરે છે.